**Un nu ştiu ce eminescian**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cine ești copilărie

stea întunecată-n pumni

m-ai pierdut fir-ar să fie

fluierând pe sub aluni

Stea întunecată-n pumni

cine naiba te-a vrăjit

dacă n-ai cum să mă suni

dincolo de infinit

Cine naiba te-a vrăjit

m-ai pierdut fir-ar să fie

pe muchia de cuțit

cine ești copilărie

Stea întunecată-n pumni

ai răspunde nu știi cum

Costel Zăgan, CEZEISME II